INYANGA YANGE YAAMBERI KHUTSIA KHUSOMERO.

\

Kiari kidaru itsuru musaa tsibili awo nadri nisingi ngona. Mama yetsa khunanga nange ndari ngoriswe esianangira. Ndabukha tsimbiro nga mulalu. Mama yamborera mbari yenyanga khunjira musomero.



Nga ndaulira sa endio ndarumaruma nende isangalo isabi. Mama ngayamala khumbolera naakalukha mujikoni khudekha itsai. Itsai yaya mama naamborera mbari itsukhe mubikombe khung’we.



Mama yatsia khuesinga khu anyue itsai. Nga mama yamala khwesinga yanywa itsai esie nideesinga nimala ndeefuala ingubo indai, ndari niisiri khunyola inifomu ya khusomero. 



Nga khuamala khuefuala khuafunga muriango kwa inyuma okwa inyumba nikhumala khurula khutsia musikuli. Olwa khuula musikuli khuonyola abana bandi nibari khubaya eruanyi musiguri.



Khuatsia mpaka muofisi eya mwemeresi wa sisomero. Mama yamuborera mbari yakharera omwana waye khusomero, mwalimu oyo yaandika Ameera kange narukoba khu mwalimu wa ikilasi. 



Nga khuula khu mwalimu wa ikilasi mama yamukhesia ni mwalimu oyo yaandika amera kange neetsaka khuudeba amarebo. Yamala mani yaanjira mukilasi.